Όπυ Ζούνη

Η Όπυ Ζούνη (γενν. Καλλιόπη Σαρπάκη)  ήταν Ελληνίδα ζωγράφος και εικαστικός.

Βιογραφικό
Γεννήθηκε στο Κάιρο της Αιγύπτου στις 4 Φεβρουαρίου του 1941, ενώ το 1963 εγκαταστάθηκε στην Αθήνα.Έχασε τη μάχη με τον καρκίνο η εικαστικός Όπυ Ζούνη, Ναυτεμπορική, 5 Δεκεμβρίου 2008, ανακτήθηκε στις 11 Δεκεμβρίου 2008. Η οικογένεια της καταγόταν από την Κρήτη και τη Σαντορίνη.

Στο Κάιρο σπούδασε ζωγραφική, κεραμική στο Αμερικάνικο Κολέγιο καθώς και φωτογραφία. Στην Ελλάδα συνέχισε τις σπουδές της στην Ανώτατη Σχολή Καλών Τεχνών, εμπλουτίζοντας τις με τη σκηνογραφία και τη διακόσμηση. Μεταξύ των καθηγητών της συγκαταλέγονται ο Γιάννης Μόραλης, ο Γιώργος Μαυροϊδής και ο Βασίλης Βασιλειάδης.Έφυγε η διεθνής εικαστικός Όπυ Ζούνη,e-go.gr, 5 Δεκεμβρίου 2008, ανακτήθηκε στις 11 Δεκεμβρίου 2008. 

Πραγματοποίησε την πρώτη της έκθεση στο Κάιρο το 1962.Όπυ (Σαρπάκη) Ζούνη στη Συλλογή Καγκελάρη  Συνολικά πραγματοποίησε πάνω από 70 ατομικές εκθέσεις και 450 συμμετοχές σε ομαδικές εκθέσεις. Είχε συμμετάσχει, επίσης, σε διεθνείς Μπιενάλε και Τριενάλε.Κατάλογος εκθέσεων της Όπυς Ζούνη στην ιστοσελίδα του Επιμελητηρίου Εικαστικών Τεχνών Ελλάδος Στο τέλος του 2006 και αρχές του 2007 πραγματοποίησε μία μεγάλη αναδρομική έκθεση στο Μουσείο Κυκλαδικής Τέχνης, Η έκθεση αυτή είχε τίτλο: «Το παρόν και η πρόσφατη εικοσαετία».Οι διαδρομές της Όπυς Ζούνη στο φως και το χρώμα, Ενημερωτικό Δελτίο ΑΩ του Συνδέσμου Υποτρόφων του Ιδρύματος Ωνάση, τεύχος 35, Μάρτιος 2007.

Ήταν εκπρόσωπος της γεωμετρικής τέχνης στην Ελλάδα. Οι δημιουργίες της ήταν επηρεασμένες από τον αραβικό πολιτισμό αλλά ενσωμάτωναν και ελληνικά στοιχεία.Οπυ Ζούνη, η εκπρόσωπος της γεωμετρικής τέχνης στην Ελλάδα , της Μαργαρίτας Πουρνάρα, Η Καθημερινή, 9 Δεκεμβρίου 2008, ανακτήθηκε στις 11 Δεκεμβρίου 2008. Ήταν παντρεμένη από το 1965 με τον Αλέκο Ζούνη, με τον οποίο απέκτησε δύο γιους,«Eφυγε» στα 67 της η ζωγράφος Oπυ Ζούνη , express.gr, 6 Δεκεμβρίου 2008, ανακτήθηκε στις 11 Δεκεμβρίου 2008. και κατοικούσαν στην Πεντέλη Αττικής.Απεβίωσε μια γεωμέτρης της ελληνικής τέχνης , Το Βήμα, 6 Δεκεμβρίου 2008, ανακτήθηκε στις 11 Δεκεμβρίου 2008. Πέθανε από τον καρκίνο, τον οποίο αντιμετώπιζε για δώδεκα χρόνια, στις 5 Δεκεμβρίου του 2008 σε νοσοκομείο της Αθήνας, όπου νοσηλευόταν από τις 25 Σεπτεμβρίου του ίδιου έτους.«Εφυγε» η Οπυ Ζούνη, Ελευθεροτυπία, 6 Δεκεμβρίου 2008, ανακτήθηκε στις 11 Δεκεμβρίου 2008.

 Παραπομπές 

 Εξωτερικοί σύνδεσμοι 
 Ιστοσελίδα της Όπυς Ζούνη 
 Συλλογή Καγκελάρη (ελληνικά και αγγλικά)
 Όπυ Ζούνη (Σαρπάκη) (1941-2008) (ελληνικά και αγγλικά)


 https://web.archive.org/web/20150301114635/http://www.nationalgallery.gr/site/content.php?sel=604 (8/5/2015)

 Βιβλιογραφία 
 Αντωνία Γιαννουδάκη, Εθνική Πινακοθήκη και Μουσείο Αλεξάνδρου Σούτζου, Ίδρυμα Ευριπίδη Κουτλίδη. Η συλλογή νεοελληνικής γλυπτικής και η ιστορία της 1900-2006 (διδακτορική διατριβή), Αριστοτέλειο Πανεπιστήμιο Θεσσαλονίκης, Τμήμα Ιστορίας και Αρχαιολογίας, Τομέας Ιστορίας της Τέχνης, Θεσσαλονίκη 2009 (http://ikee.lib.auth.gr/record/115849) (8/5/2015)

 Όπυ Ζούνη, εκδόσεις Αδάμ, 1997
 Όπυ Ζούνη. Διαδρομή της ιδέας, Διαδρομή της μορφής 1961-2003, Παρατηρητής, Θεσσαλονίκη 2003
 Όπυ Ζούνη. Ύλη-Οφθαλμαπάτη, έκδοση Αλέξανδρος Ιόλας 1984
 Όπυ Ζούνη. Αντικατοπτρισμοί-Φαντασία του σήμερα, Δημοτική Πινακοθήκη Πατρών, 1 Δεκεμβρίου 1998-15 Ιανουαρίου 1999
 Όπυ Ζούνη. Διαδρομές στο φως και το χρώμα, Ίδρυμα Ν.Π. Γουλανδρή-Μουσείο Κυκλαδικής Τέχνης, Αθήνα, 14 Νοεμβρίου 2006-20 Ιανουαρίου 2007
 Όπυ Ζούνη. Παλλόμενη γεωμετρία, Αίθουσα Τέχνης Καπόπουλος, 2005
 Όπυ Ζούνη 1972-1992. Σημεία αναφοράς, Γαλλικό Ινστιτούτο Αθηνών, Νοέμβριος 1992
 Λεξικό Ελλήνων Καλλιτεχνών. Ζωγράφοι - Γλύπτες - Χαράκτες, 16ος-20ός αιώνας, επιστημονική επιμέλεια Ευγένιος Δ. Ματθιόπουλος, τόμ. 1, Μέλισσα, Αθήνα 1997-2000
 Στέλιος Λυδάκης, Οι έλληνες γλύπτες. Η νεοελληνική γλυπτική. Ιστορία-τυπολογία-λεξικό γλυπτών, τόμ. 5, Μέλισσα, Αθήνα 1981
 Χ. Σαββόπουλος, «Όπυ Ζούνη: μία κίνηση», Εικαστικά, τ. 34, Οκτώβριος 1984, σ. 10-13
 Όπυ Ζούνη, «Το χρώμα και η ψευδαίσθηση στην απεικόνιση του χώρου», Εικαστικά, τ. 34, Οκτώβριος 1984, σ. 14-19, 66
 Richard Paul Lohse, «Όπυ Ζούνη», Θέματα Χώρου και Τεχνών, τ. 14, 1983, σ. 156-161

Κατηγορία:Έλληνες ζωγράφοι του 20ού αιώνα
Κατηγορία:Έλληνες της Αιγύπτου
Κατηγορία:Ελληνίδες ζωγράφοι